
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Atkritumu apsaimniekošanas likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Atbilstoši biedrības "Latvijas Atkritumu saimniecības uzņēmumu asociācija" 2024. gadā veiktā pētījuma "E-CIGAREŠU DEPOZĪTA SISTĒMAS IZVEIDES PRIEKŠPROJEKTA IZPĒTE", Latvijā 2023. gadā tika izmestas apmēram 15 miljoni elektronisko smēķēšanas ierīču (turpmāk - ESI). Pēc ESI nozares sniegtās informācijas, kā to liecina cigarešu pārdevēji, ap 5% no šī apjoma – 0,75 miljoni - tiek atpakaļ dalīti savākti kartona kastēs un nodotas pārstrādātājiem. Pārējie 14,25 miljoni nonāk pārsvarā sadzīves atkritumu poligonos. 
Aptuveni 80% no ESI produkta satur litija jonu baterijas, kas tiek uzskatītas par bīstamiem atkritumiem, un 20% ir veidoti no plastmasas un metāla maisījumiem. Šo materiālu sadalīšana un pārstrāde ir tehnoloģiski iespējama, tomēr prasa īpašu pieeju un modernu aprīkojumu.

2025. gada 30. janvārī tika parakstīts sadarbības memorands starp Klimata un enerģētikas ministriju, Latvijas Atkritumu saimniecības uzņēmumu asociāciju un Beztabakas produktu asociāciju, apliecinot apņemšanos ieviest ESI depozīta sistēmu, lai uzlabotu atkritumu apsaimniekošanu, samazinātu vides piesārņojumu un veicinātu sabiedrības ilgtspējīgu attieksmi. Lai  īstenota memoranda mērķi secināts, ka nepieciešams obligātas depozīta sistēmas izveide. 

Likumprojekta mērķis ir ieviest obligātu vienotu depozīta sistēmu ESI, lai:
1. novērstu ESI aizdegšanās gadījumus un tie tiktu apsaimniekoti drošā veidā. Atbilstoši biedrības "Latvijas Atkritumu saimniecības asociācija" 2024. gadā izstrādātajām vadlīnijām "Ugunsdrošība atkritumu apsaimniekošanas jomā" (https://ej.uz/1wuq) un neatkarīgā vides konsultāciju uzņēmuma Eunomia Research & Consulting 2021. gada izpētei (https://ej.uz/3de6) ir konstatēts, ka atkritumu apsaimniekošanas jomā 48% ugunsgrēku cēlonis ir litija jonu baterijas;
2. nodrošinātu dabas resursu taupīšanu, novirzot pārstrādei ESI plastmasas korpusus, metāla detaļas un litija jonu baterijas, kā otrreizējās izejvielas;
3. veicinātu un atbalstītu iedzīvotāju iesaistīšanos ESI apsaimniekošanā, dodot ekonomisku stimulu izlietotā ESI dalītai vākšanai.

Likumprojektā ietvertais normatīvais regulējums nosaka depozīta sistēmas ieviešanas un darbības pamatprincipus. Paredzēts, ka valstī darbosies vienota ESI depozīta sistēma, ko realizēs depozīta sistēmas operators. Ir paredzēts, ka šo operatoru konkursa kārtībā noteiks Valsts vides dienests. Depozīta sistēmas operators organizēs depozīta ESI pieņemšanu no patērētājiem un tā apsaimniekošanu, nodrošinot depozīta ESI pārstrādi un reģenerāciju.
Atbilstoši Tabakas izstrādājumu, tabakas aizstājējproduktu, augu smēķēšanas produktu, elektronisko smēķēšanas ierīču un to šķidrumu aprites likuma  1. panta 7. punktā sniegtajai ESI definīcijai, depozīta sistēmu plānots piemērot:
1. elektroniskā cigarete, kas ir izstrādājums vai šā izstrādājuma daļa, ieskaitot kapsulu, rezervuāru un ierīci bez kapsulas vai rezervuāra, kuru var izmantot, lai caur iemuti ieelpotu nikotīnu saturošu tvaiku, un kas var būt vienreizējas lietošanas vai uzpildāma ar uzpildes flakonu un rezervuāru, vai uzlādējama ar vienreizējas lietošanas kapsulām;
2. elektroniska ierīce, kas ir izstrādājums vai šā izstrādājuma daļa, ieskaitot tvertnes, rezervuāru un ierīci bez tvertnes vai rezervuāra, kuru var izmantot, lai caur iemuti ieelpotu nikotīnu nesaturošu tvaiku, un kas var būt vienreizējas lietošanas vai uzpildāma ar tilpni, kurā iepildīts nikotīnu nesaturošs šķidrums, un rezervuāru, vai uzlādējama ar vienreizējas lietošanas kapsulām.
Depozīta sistēmā paredzēts iekļaut ESI, kas klasificējās zem sekojošiem muitas kodiem: 2404120090 – vienreizlietojamās nikotīna tvaicēšanas ierīces, 8543400000 – elektroniskās ierīces, 2404120010 – uzpildes kārtridži.

Likumprojekts paredz noteikt:
1) definīcijas, kas ir “depozīta ESI”, “depozīta sistēma” u.c., lai būtu nepārprotami un viennozīmīgi skaidrs, kas ir domāts ar minētajiem jēdzieniem;
2) ka depozīta sistēma ir vienota visā valstī, un tās piemērošanu nodrošina operators;
3) ka depozīta sistēmas operators ir komersants, kas nodrošina depozīta sistēmas piemērošanu ESI un tā apsaimniekošanu, un depozīta sistēmas operators visu iegūto peļņu reinvestē depozīta sistēmā;
4) ESI ražotājam, kas izmanto depozīta ESI un realizācijai Latvijā, un pārdevējam vai izplatītājam, kas ieved un pirmais Latvijā realizē vai izplata ESI, (turpmāk – pārdevējs)  pienākumu slēgt līgumu ar depozīta sistēmas operatoru par dalību vienotā depozīta sistēmā valstī.
5) ka patērētājs, pērkot depozīta ESI, samaksā noteiktu depozīta maksu, savukārt depozīta operators nodrošina depozīta ESI pieņemšanu un depozīta maksas atgriešanu bezskaidras naudas formā.

Likumprojekts paredz pienākumu operatoram nodrošināt ESI pieņemšanu depozīta pieņemšanas vietās. Depozīta pieņemšanas vieta var būt cita tirdzniecības vieta. Pārdevējs informē patērētājus par iespēju nodot depozīta ESI, izvietojot informāciju par tuvāko depozīta ESI pieņemšanas vietas adresi un darba laiku.

Likumprojekts paredz arī deleģējumu Ministru kabinetam izdot noteikumus par:
1. nosacījumus un kārtību, kādā ESI operators nodrošina depozīta sistēmas darbības nepārtrauktību, infrastruktūras izmantošanu, ierīču depozīta operatora izvēli, un kārtību, kādā slēdz un izbeidz līgumu par depozīta sistēmas darbības nodrošināšanu;
2. depozīta ESI atkritumu pieņemšanas vai savākšanas, sagatavošanas atkārtotai izmantošanai vai pārstrādes un reģenerācijas  procentuālo apjomu un termiņus;
3. depozīta ESI uzskaites kārtību;
4. kārtību, kādā ESI depozīta operators Valsts vides dienestam iesniedz depozīta sistēmas darbības organizēšanas un īstenošanas plānu un pārskatu par depozīta sistēmas īstenošanu, šo dokumentu formu un tajā iekļaujamo informāciju;
5. kārtību, kādā depozīta ESI pārdevējs nodrošina depozīta ierīču pieņemšanu, un kārtību, kādā ESI depozīta operators nodrošina minimālās prasības attiecībā uz depozīta ierīču pieņemšanas vietu teritoriālo pārklājumu;
6. nosacījumus, atbilstoši kuriem vairāki depozīta ESI pārdevēji var veidot kopīgu depozīta ESI pieņemšanas vietu.
Depozīta sistēma būs saistoša arī e-veikaliem. Depozīta sistēmas piemērošana distanču tirdzniecībai tiks noteikta Ministru kabineta noteikumos.
1.2. Mērķis
Mērķa apraksts
Sistēmas mērķis ir samazināt vides piesārņojumu, ko rada vienreizlietojamās ESI, veicinātu atkritumu apsaimniekošanu, kā arī veicināt sabiedrības ilgtspējīgu attieksmes attīstību.
Spēkā stāšanās termiņš
01.04.2026.
Pamatojums
Ir nepieciešams dod laiku ESI ražotājiem un tirgotājiem ieviest jauno normatīvo regulējumu savā saimnieciskajā darbībā un noslēgt atbilstošus apsaimniekošanas līgumus ar depozīta sistēmas operatoru. Pretējā gadījumā var rasties situācija, kad ESI ražotājs vai tirgotājs būs spiests maksāt Dabas resursu nodokli tikai tāpēc, ka nav bijis piemērots pārejas laiks normatīvā regulējuma ieviešanai.
1.3. Pašreizējā situācija, problēmas un risinājumi
Pašreizējā situācija
ESI popularitātes pieaugums pēdējo piecu gadu laikā ir ievērojami palielinājis šāda veida atkritumu daudzumu. Šis produkts, kas sākotnēji tika radīts kā alternatīva tradicionālajām cigaretēm, ir ieguvis popularitāti īpaši jauniešu un pieaugušo vidū, kuri vēlas atmest smēķēšanu vai izmēģināt jaunus produktus. Latvijā, tāpat kā citās Eiropas Savienības valstīs, elektronisko cigarešu tirgus turpina augt, tādējādi arī pieaug to radītais vides piesārņojums. Problēma ir īpaši aktuāla Latvijā, jo šobrīd trūkst specifiskas infrastruktūras, kas būtu vērsta uz ESI un bateriju savākšanu un pārstrādi. Lielākā daļa ESI patērētāju nav informēti par šo produktu pareizu apsaimniekošanu, savukārt tirdzniecības vietās un atkritumu šķirošanas laukumos šādu atkritumu savākšana nav prioritāte.
Pasaulē aizvien plašāk tiek spriests par izlietoto ESI apsaimniekošanas nepieciešamību, t.sk. depozīta sistēmu izveidi šī procesa nodrošināšanai. 2023. gadā Latvijā, saskaņā ar SIA “Wingo Deposit” datiem, tika izmestas apmēram 15 miljoni ESI.
Latvijā jau 2022. gada februāra sekmīgi darbojas izlietoto dzērienu pudeļu un bundžiņu depozīta sistēma, kas liecina par to, ka iedzīvotāji ir ieinteresēti izmantot šāda veida sistēmas, kas ļauj saņemt finansiālu atlīdzību par pārstrādei vai otrreizējai izmantošanai atgriezto izstrādājumu. Tāpēc var pieņemt, ka – saņemot kompensāciju par izmantoto ESI smēķētāji būtu ieinteresēti izmantotās ESI nodot speciālos savākšanas punktos. Izšķiroša lomu ESI depozīta sistēmas ieviešanā ir jāņem vērā saņemamās kompensācijas apjoms un depozīta automātu pieejamība.
ESI un to bateriju savākšanas sistēmas ieviešana Latvijā ir būtisks solis ne tikai vides ilgtspējas veicināšanā, bet arī sabiedrības atbildības stiprināšanā attiecībā uz atkritumu apsaimniekošanu un pārstrādi. ESI sastāv no vairākām kompleksām komponentēm, tostarp plastmasas korpusa, metāla elementiem un litija jonu baterijas. Šīs ierīces bieži vien tiek izmestas kopā ar sadzīves atkritumiem, ignorējot nepieciešamību tās pareizi pārstrādāt. Šāda bezatbildīga rīcība rada divus nozīmīgus draudus — ugunsgrēka riskus un ķīmisko piesārņojumu, kas var radīt nevēlamas sekas videi un cilvēka veselībai.
Galvenās problēmas, kas saistās ar ESI atkritumiem, ir:
1) pašaizdegšānās risks, kas izraisa uguns grēkus atkritumu poligonos un šķirošanas centros;
2) ķīmiskais piesārņojums, ko rada toksisku vielu noplūde aerosolu veidā no ESI šķidrumiem un litija jonu bateriju radītais vides piesārņojums, t.sk., litiju saturoša elektrolīta noplūde no baterijām;
3) sprādzienbīstamība, ja ESI baterijas tiek pakļautas augstai temperatūrai vai tiek pārāk daudz uzlādētas.
Problēmas un risinājumi
Problēmas apraksts
ESI patēriņa pieaugums palielina elektrisko un elektronisko atkritumu daudzumu. ESI apsaimniekošana kopā ar citām elektrisko un elektronisko iekārtu atkritumiem rada bīstamību (aizdegšanās risks, ķīmisko vielu piesārņojums).
Risinājuma apraksts
Ieviešot Latvijā ESI depozīta sistēmu, tiktu atrisināts jautājums par nepiemērotu ESI apsaimniekošanu pēc to nolietošanas. ESI depozīta sistēma paredz atsevišķi šķiroti savākt ESI, nodrošinot to sastāvdaļu dalītu apsaimniekošanu, tas ir, atsevišķi apsaimniekot plastmasas korpusu, metāla sastāvdaļas, litija jonu baterijas un uzpildes tvertnes šķidrumu pārpalikumu.
Problēmas apraksts
2024. gada sākumā tika veikta Vides aizsardzības un reģionālās attīstības ministrijas reorganizācija un pamatojoties uz Ministru kabineta 2024. gada 7. jūnija rīkojumu Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 2. punktu Klimata un enerģētikas ministrija (turpmāk - KEM) ar 2024. gada 1. jūliju pārņem no Vides aizsardzības un reģionālās attīstības ministrijas vides aizsardzības politikas jomu (izņemot dabas aizsardzības jomu). Saskaņā ar minētā rīkojuma 5. punktu KEM ir Vides aizsardzības un reģionālās attīstības ministrijas pārvaldes uzdevumu, tiesību, saistību, mantas, personāla resursu, tiesvedību, lietvedības un arhīva pārņēmēja attiecībā uz vides aizsardzības jomu. Savukārt reorganizētā ministrija tika pārsaukta par Viedās administrācijas un reģionālās attīstības ministriju.
Risinājuma apraksts
Likumprojektā paredzētie grozījumi paredz visā Atkritumu apsaimniekošanas likumā vārdus "vides aizsardzības un reģionālās attīstības" aizstāt ar vārdiem "klimata un enerģētikas". 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Ar ESI depozīta sistēmu tiks nodrošināts ESI apsaimniekošana atbilstoši spēkā esošajiem normatīvajiem aktiem atkritumu apsaimniekošanas jomā, novēršot vides piegružošanu, būtiski samazinot ESI pašaizdegšanās riskus un samazinot kaitējumu videi.
1.4. Izvērtējumi/pētījumi, kas pamato TA nepieciešamību
Nosaukums
E-CIGAREŠU DEPOZĪTA SISTĒMAS IZVEIDES PRIEKŠPROJEKTA IZPĒTE
Apraksts
Biedrības "LATVIJAS ATKRITUMU SAIMNIECĪBAS UZŅĒMUMU ASOCIĀCIJA" 2024. gadā veikts pētījums par ESI apsaimniekošanas problemātiku un priekšlikumiem tās uzlabošanā Latvijā. Galvenie pētījuma secinājumi:
1. pilotprojekta rezultāti norāda, ka ESI un bateriju savākšanas sistēmas izveide ir tehnoloģiski un ekonomiski iespējama. Nepieciešamais iekārtu daudzums un tehniskās prasības ir skaidri definētas, un sistēmas mērogošana visā valstī ir iespējama ar atbilstošām investīcijām;
2. sabiedrības iesaiste ir būtiska, lai sistēma darbotos efektīvi. Informatīvo un motivējošo kampaņu rezultāti uzrāda, ka iedzīvotāji ir gatavi iesaistīties, ja tiek nodrošināta pieejama un vienkārša savākšanas infrastruktūra;
3. finansēšanas modelis balstās uz ražotāju atbildību, depozīta maksām. Šis modelis nodrošina sistēmas finansiālo ilgtspēju, vienlaikus motivējot ražotājus uzlabot produktu pārstrādājamību;
4. vides un ekonomiskie ieguvumi ir būtiski. Sistēma ne tikai novērš piesārņojumu, bet arī veicina resursu atkārtotu izmantošanu, radot ekonomiskas iespējas gan vietējiem uzņēmumiem, gan starptautiskajiem partneriem,
5. riski ir identificēti un var tikt efektīvi pārvaldīti, izmantojot labi izstrādātas stratēģijas, piemēram, sabiedrības informēšanu, tehnoloģisko risinājumu pilnveidi un loģistikas optimizāciju.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
ESI pircēji/lietotāji
Ietekmes apraksts
ESI depozīta sistēmas ietvaros fiziskām personām ierīces pirkšanas brīdī būs pienākumus maksāt depozīta maksājuma daļu, kas ir 1 euro par ierīci. Pēc ESI izlietošanas fiziska persona atgriežot nolietotu ierīci depozīta savākšanas sistēmas automātā bezskaidras naudas formā saņems atpakaļ pirkšanas brīdī samaksāto depozīta maksu (1 euro).
Juridiskās personas
ESI ražotāji un tirgotāji
Ietekmes apraksts
Noteiktas jaunas prasības ESI ražotājiem, tirgotājiem un ESI depozīta sistēmas operatoram par depozīta sistēmas darbības nodrošināšanu, atskaišu sniegšanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	0,00
	

	ESI pircēji/lietotāji
	Nē
	

	

	
	

	Juridiskās personas
	Kopā (juridiskās personas)
	0,00
	

	ESI ražotāji un tirgotāji
	Jā
Vērtības nozīme:
	

	

	
	Atbilstības izmaksas ir saskatāmas ar jaunās ESI depozīta sistēmas ieviešanu, taču monetāru novērtējumu nav iespējams veikt.

	Kopā
	0,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Dabas resursu nodokļa likumā (25-TA-745)
Pamatojums un apraksts
Tiesību akta projekti "Grozījumi Dabas resursu nodokļa likumā" (25-TA-745) un "Grozījumi Atkritumu apsaimniekošanas liekumā" (25-TA-1179) ir savstarpēji saistīti, jo grozījumi nosaka jaunās ESI depozīta sistēmas ieviešanu. "Grozījumi Dabas resursu nodokļa likumā" nosaka  jaunās depozīta sistēmas lietotāju, nodokļa maksātāju pienākumus maksāt no jauna noteikto nodokļa likmi ESI, kā arī piemērojamu nodokļa atbrīvoju, ja ESI ražotājs vai tirgotājs ir iesaistījies depozīta sistēmā.
Atbildīgā institūcija
Klimata un enerģētikas ministrija
4.1.2. Pievienotās vērtības nodokļa likums
Pamatojums un apraksts
Ir nepieciešams veikt Pievienotās vērtības nodokļa likuma precizējumu attiecībā uz pievienotās vērtības nodokļa (turpmāk - PVN) piemērošanu par depozīta maksu. Pēc spēkā esošās Pievienotās vērtības nodokļa likuma redakcijas pircējs iegādājoties ESI ar PVN tiek aplikts viss pirkums kopumā, tai skaitā, arī depozīta maksa (1 euro). Atbilstoši Atkritumu apsaimniekošanas likuma grozījumiem pircējs atgriežot nolietotu ESI atgūst iemaksāto depozīta maksu, savukārt aprēķināto PVN (21% no 1 euro, tas ir 0,21 euro) par depozīta maksas daļu, tas neatgūst un šis PVN kļūst par preces sadārdzinājumu.
Atbildīgā institūcija
Finanšu ministrija
4.2. Cita informācija
Visos tiesību aktos iekļautās normas ir ieviešamas tikai tādā gadījumā, kad visi tiesību aktu projekti ir apstiprināti Saeimā.
 
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Klimata un enerģētikas ministrija, Valsts vides dienests
Nevalstiskās organizācijas
Bezdūmu nozares asociācija, Biedrība "Latvijas atkritumu saimniecības uzņēmumu asociācija"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts vides dienests
Klimata un enerģētikas ministrija
"Latvijas Atkritumu saimniecības asociācija"
Bezdūmu nozares asociācija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Valsts vides dienestam papildus uzraudzībā un kontrolē nonāks jauna depozīta sistēma.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
ESI depozīta sistēma nodrošinās videi draudzīgu ESI apsaimniekošanu un to sastāvdaļu nodošanu pārstrādei un reģenerācijai. Tiks novērts potenciālais vides piesārņojums, kas var rasties no ESI esošajām Litija jonu baterijām, plastmasas, metāla detaļām un uzpildes tvertņu šķidrumu pārpalikumiem.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

